Spørgsmål: Nina: 1) Camillas tråd er heller ikke særlig specifik i forhold til, hvordan man kommer fra en anspændt hest,der løber til en afslappet, der er parat til at lytte til rytterens signaler. Denne tråd handler mere om, hvordan man får strækket frem, når først hesten er afslappet og bevæger sig roligt. 2)Hvordan vil du lære hesten et nuanceret stemmesignal uden brug af hverken positiv eller negativ forstærkning, men blot baseret på hesten såkaldte indre motivation (og kan du dokumentere at denne overhovedet findes)? 3) Hvordan vil du lære hesten det hele fra jorden? 4) Hvor længe skal man vente, før hesten af sig selv slapper helt af og forstår hvad man vil have den til, og hvad gør man, hvis dette ikke sker? 5) Må jeg have min hest under mig, når nogen tager mig i longe, eller skal det altid foregå uden hest   (UNDSKYLD - kunne ikke lade være ) Jeg har heller ikke set dig ride, så for så vidt kan det jo ligeså vel være rent opdigtning fra din side også   Ikke at jeg betvivler dine ord, men når du selv rejser denne tvivl om andre, må jeg desværre gøre dig opmærksom på, at den også kan rettes tilbage mod dig selv  Jeg havde egentlig droppet denne tråd, da jeg synes vi cykler i ring, og da jeg ikke gider en diskussion baseret på lige dele påstande uden argumenter og mistro mod dem, der stiller kritiske spørgsmål. Men nu giver jeg det lige en sidste chance 
Svar: Lige en lille indskydelse... TS skriver i startindlægget: "Men jeg vil gøre det efter remonte princippet, med at få ham til at strække sig frem." ! Det er det udtryk TS bruger. Jeg synes egentlig det er lidt ærgerligt at det meget hurtigt kommer til at handle om KH's "aktive stræk", som kun KH kan definere og ved hvad er. Og det er ikke negativt ment! Jeg har fuld respekt for det arbejde der lægges i KH-hestene, men der er jo mange andre måder at ride på - og mange andre former for stræk   Eller... Det må der jo være, når nu KH's stræk ikke er det samme som når vi andre træner stræk. Jeg tror man skal passe på ikke at tage "patent" på for meget rideteori   Når der kun snakkes om at hesten skal lære at strække sig frem, er der da mange veje der fører til rom - hvorfor ikke gøre plads til dem alle...? Faktisk kan man jo også lære hesten at strække sig frem når den møder modstand på tøjlen........